URUTONDE RW’IBIBAZO BIJANYE N’IBITURIRE

*Umugwi ushinzwe amatohoza ku Burundi ukorera mw’ibanga nta ngere.*

* **Muri rusange**
* Hari « agashimwe » mwigeze mutanga mu mpisho kugira mwihutishe akazi mwoba mwari mukeneye mu buyobozi bw’ibanze (impapuro z’ubwoko butandukanye, kwiyandikisha ku rutonde rw’abageni, kwandikisha umwana yavutse, n’ibindi). Ivyo nivyaba vyarabaye vyashitse mu buyobozi bwo hejuru canke bwo mu ntango ? (Umuntu yabigusavye yakora akazi akahe ?) Impamvu yatanzwe ni iyihe ? Igitigiri c’amahera mwatanze cari gifatiye ku mugambwe murimwo ?
* Hari aho mwigeze mubona abantu batanga igiturire, nko mu nzego za Leta canke mu nzego mfatakibanza, mugipolisi, canke ahandi ? Vyagize ingaruka izihe ? Mwoshobora gutanga akarorero kerekana uko vyagenze.
* Hari abantu mwigeze mwumva canke muzi boba barafunzwe bagafungugwa babanje gutanga amahera ? Bari bafungiwe iki ? Ni kubera iki barekuwe ? Batanze amahera angana iki ?
* Hari abantu mwoba muzi bafunzwe kugira hatangwe amahera yo kubafunguza ? Mwo tubwira ingene vyagenze.
* **Amasoko y’igihugu**
* Hari amasoko canke ibidandazwa vyaguzwe n’abayobozi ku giciro kirenze igiciro gisanzwe kizwi ? Vyoba ari ivyo mwiboneye, hari uruhara mwoba mwarabigizemwo canke vyoba ari ivyo mwumvise ?
* Mwoshobora gutanga akarorero mukatubwira igiciro nyakuri cayo masoko canke c’ivyo bidandazwa, uko ayo masoko canke ivyo bidandazwa vyangana n’amahera yatanzwe n’abaserukira Leta.
* Mwibaza ko ari iki cotuma umuyobozi canke umukozi wa Leta ariha amahera menshi kuruta ayo yari kuriha mu bisanzwe ?
* Mufatiye kuvyo muzi, mwomenya uwagurishije yaronse amahera avugwa ko yatanzwe yose canke yaronse amahera afatiye ku giciro nyakuri ?
* Kuvyo muzi, ni nde yatwaye amahera yasigaye, yagiye mu mufuko wande ?
* **Ibijanye n’inyuruzwa y’amafaranga canke igiturire**
* Hari aho mwigeze mwumva canke mubona umuyobozi asaba igiturire (amahera canke ishimwe ry’ubundi bwoko) imbere yo kurangura akazi asanzwe ashinzwe ? Vyoba ari ivyo mwiboneye, hari uruhara mwoba mwarabigizemwo canke vyoba ari ivyo mwumvise ?
* Mwoshobora gutanga akarorero gasobanura ingene vyagenze.
* Abo bayobozi ayo mahera bayasaba kumugaragaro bayita igiturire canke babisigura ukundi ?
* Mufatiye kuvyo muzi canke mwumvise, abo bayobozi bo muri Leta baragumana ayo mahera y’igiturire yose canke barayasangira n’abandi ?
* Kuvyo muzi canke mwumvise, ayo mahera yatuma umushahara w’abo bayobozi wongerekana incuro zingahe ? (Nk’inusu canke nk’incuro zibiri ?)
* Kuvyo muzi canke mwumvise, mugereranije mwovuga ko ari ibice bingana iki vy’amahera y’umuryango atangwa mu biturire ?
* **Gukoresha ububasha mu buryo butemewe n’amategeko**
* Mwoba muzi igiturire casabwe (amahera canke ishimwe ry’ubundi bwoko)vy’asabwe n’intumwa umuntu arinda gucako kugira hagire ivyemezo bifatwa n’abarongoye inzego z’igihugu ? Vyoba ari ivyo mwiboneye, hari uruhara mwoba mwarabigizemwo canke vyoba ari ivyo mwumvise ?
* Mwoshobora gutanga akarorero gasobanura ingene vyagenze.
* **Gutunga mu buryo butemewe n’amategeko**
* Hari aho mwoba mwarumvise amatunga y’abayobozi bo mu nzego za Leta yongerekana mu gihe gito kandi mu buryo butumvikana neza canke budasanzwe ? Vyoba ari ivyo mwiboneye, hari uruhara mwoba mwarabigizemwo canke vyoba ari ivyo mwumvise ?
* Mwoshobora kuduha akarorero mu buryo burambuye, mukanatubwira amabanga abo bantu bari bashinzwe n’amahera bahembwa ?
* Mwoshobora kutubwira amatungo abo bayobozi boba baragwijije muri ubwo buryo ?
* Kuvyo muzi canke mwumvise, mwosobanura gute isoko ry’ayo maronko canke ubwo butunzi ?
* **Bikenewe mwokwemera ko tubahamagara ?**
* Ari hamwe twokenera insiguro canke twoba dufise ibindi bibazo, mwotwemerera ko uwo mugwi ushinzwe amatohoza k’uburundi wobarondera canke ukabahamagara ? Nimwaba mubitwemereye, twokoresha uburyo ubuhe kugira tubaronke ?

**Inyishu kuri ibi bibazo mwozirungika kuri** **coiburundi@ohchr.org** **canke kuri WhatsApp +41 76 691 1336 canke +33 6 0557 4815 mu kirundi, mu gifaransa canke mu congereza.**

Murakoze !